ΚΟΙΝΗ ΘΕΣΗ (ΕΚ) αριθ. 27/95

Η οποία καθορίστηκε από το Συμβούλιο στις 7 Νοεμβρίου 1995

για τη θέσπιση της οδηγίας 95/. . ./ΕΚ του Ευρωπαϊκού Κοινοβουλίου και του Συμβουλίου για την τροποποίηση της οδηγίας 88/77/ΕΟΚ για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά των εκπομπών αερίων και σωματιδιακών ρύπων από ντηζελοκινητήρες προοριζόμενους να τοποθετηθούν σε οχήματα

(95/C 320/03)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 Β της συνθήκης (3),

Εκτιμώντας:

ότι πρέπει να ληφθούν μέτρα στο πλαίσιο της εσωτερικής αγοράς 7

ότι στο πρώτο πρόγραμμα δράσης της Ευρωπαϊκής Κοινότητας για την προστασία του περιβάλλοντος (4), το οποίο εγκρίθηκε από το Συμβούλιο στις 22 Νοεμβρίου 1973, ζητείται να ληφθούν υπόψη οι πιο πρόσφατες επιστημονικές πρόοδοι για την καταπολέμηση της ατμοσφαιρικής ρύπανσης που προκαλείται από τα αέρια που εκπέμπουν τα οχήματα με κινητήρα και να τροποποιηθούν αναλόγως οι εκδοθείσες οδηγίες 7 ότι το πέμπτο πρόγραμμα δράσης, το οποίο ως προς τη γενική του προσέγγιση εγκρίθηκε από το Συμβούλιο και τους αντιπροσώπους των κυβερνήσεων των κρατών μελών, που συνήλθαν στα πλαίσια του Συμβουλίου με το ψήφισμα της 1ης Φεβρουαρίου 1993 (5), προβλέπει ότι πρέπει να καταβληθούν πρόσθετες προσπάθειες για να μειωθεί σημαντικά το σημερινό επίπεδο εκπομπών ρύπων από οχήματα με κινητήρα 7

ότι ο στόχος της μείωσης του επιπέδου εκπομπών ρύπων από τα οχήματα με κινητήρα και η καλή λειτουργία της εσωτερικής αγοράς οχημάτων δεν μπορεί να επιτευχθεί επαρκώς από κάθε κράτος μέλος μεμονωμένα και, επομένως, μπορεί να επιτευχθεί καλύτερα με την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά της ατμοσφαιρικής ρύπανσης που προκαλείται από οχήματα με κινητήρα 7

ότι έχει αναγνωρισθεί ότι η ανάπτυξη των μεταφορών στην Κοινότητα συνεπάγεται σημαντικές αρνητικές επιπτώσεις για το περιβάλλον 7 ότι ορισμένες επίσημες εκτιμήσεις σχετικά με την αύξηση της πυκνότητας κυκλοφορίας αποδείχθηκαν μικρότερες της πραγματικότητας 7 ότι για το λόγο αυτό πρέπει να καθορισθούν αυστηρά πρότυπα εκπομπών για όλα τα οχήματα με κινητήρα 7

ότι η οδηγία 88/77/ΕΟΚ του Συμβουλίου (6) ορίζει οριακές τιμές για τις εκπομπές μονοξειδίου του άνθρακα, άκαυστων υδρογονανθράκων και οξειδίων του αζώτου των κινητήρων ντήζελ που χρησιμοποιούνται στα οχήματα με κινητήρα με βάση μια διαδικασία δοκιμής αντιπροσωπευτική των ευρωπαϊκών συνθηκών οδήγησης των εν λόγω οχημάτων 7 ότι η οδηγία 91/542/ΕΟΚ προβλέπει δύο στάδια, το πρώτο από τα οποία (1992/93) συμπίπτει με τις ημερομηνίες εφαρμογής των νέων ευρωπαϊκών προτύπων για τις εκπομπές των επιβατικών αυτοκινήτων 7 ότι το δεύτερο στάδιο (1995/96) θέτει έναν πλέον μακροπρόθεσμο προσανατολισμό για την ευρωπαϊκή αυτοκινητοβιομηχανία, καθορίζοντας οριακές τιμές βασισμένες στις αναμενόμενες επιδόσεις των υπό ανάπτυξη τεχνολογιών και παρέχοντας ταυτόχρονα χρόνο στη βιομηχανία προκειμένου να τελειοποιήσει τις τεχνολογίες αυτές 7

ότι, βάσει του άρθρου 5 παράγραφος 2 της οδηγίας 91/542/ΕΟΚ, έχει ζητηθεί από την Επιτροπή να προβεί σε απολογισμό στο Συμβούλιο, εντός του 1993, όσον αφορά τις προόδους που έχουν επιτελεσθεί για τις διαθέσιμες τεχνικές ελέγχου των ρυπογόνων εκπομπών των κινητήρων ντήζελ, και ιδιαίτερα εκείνων με ισχύ ίση ή κατώτερη των 85 kW 7 ότι στον απολογισμό αυτό πρέπει επίσης να καλύπτονται οι νέες στατιστικές μέθοδοι ελέγχου της συμμόρφωσης της παραγωγής 7 ότι με βάση τον απολογισμό αυτό έχει ζητηθεί από την Επιτροπή, εφόσον χρειαστεί, να υποβάλει πρόταση στο Συμβούλιο για την προς τα άνω αναθεώρηση των οριακών τιμών που αφορούν τις εκπομπές αιωρουμένων σωματιδίων 7

ότι οι διαβουλεύσεις με τους εμπειρογνώμονες απέδειξαν ότι είναι εφικτό να θεσπιστούν νέες διατάξεις για τη συμμόρφωση της παραγωγής 7

ότι, εξάλλου, η αυστηρότατη οριακή τιμή για τις εκπομπές αιωρουμένων σωματιδίων που ορίζεται για το δεύτερο στάδιο στην οδηγία 91/542/ΕΟΚ δεν μπορεί, με την υφιστάμενη τεχνολογία, να επιτευχθεί από τους περισσότερους μικρούς κινητήρες ντήζελ ισχύος ίσης ή κατώτερης των 85 kW κατά την ημερομηνία που ορίζει η οδηγία 91/542/ΕΟΚ 7 ότι μια σημαντική μείωση των εκπομπών σωματιδίων μπορεί όμως να επιτευχθεί για τους κινητήρες αυτούς από την 1η Οκτωβρίου 1995 7 ότι για τους μικρούς κινητήρες ντήζελ με κυβισμό κάτω των 0,7 dm³ και με ταχύτητα ονομαστικής ισχύος άνω των 3 000 min-1, η εφαρμογή της οριακής τιμής για τις εκπομπές αιρουμένων σωματιδίων που ορίζει η οδηγία 91/542/ΕΟΚ μπορεί να αναβληθεί ως το 1997 7 ότι αυτή η πρόσθετη διορία θα επιτρέψει στη βιομηχανία να προβεί στις αναγκαίες αλλαγές προκειμένου να συμμορφωθεί προς αυτήν την οριακή μελλοντική τιμή,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα Ι της οδηγίας 88/77/ΕΟΚ τροποποιείται σύμφωνα με το παράρτημα της παρούσας οδηγίας.

Άρθρο 2

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία πριν από . . . (*). Ενημερώνουν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, αυτές πρέπει να περιέχουν παραπομπή στην παρούσα οδηγία ή να συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στο πεδίο που καλύπτεται από την παρούσα οδηγία.

Άρθρο 3

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

. . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 389 της 31. 12. 1994, σ. 22.

(2) ΕΕ αριθ. C 155 της 21. 6. 1995, σ. 10.

(3) Γνώμη του Ευρωπαϊκού Κοινοβουλίου της 20ής Σεπτεμβρίου 1995 (δεν έχει ακόμα δημοσιευθεί στην Επίσημη Εφημερίδα), κοινή θέση του Συμβουλίου της . . . (δεν έχει ακόμα δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(4) ΕΕ αριθ. C 112 της 20. 12. 1973, σ. 1.

(5) ΕΕ αριθ. C 138 της 17. 5. 1993, σ. 1.

(6) ΕΕ αριθ. L 36 της 9. 2. 1988, σ. 33. Οδηγία όπως τροποποιήθηκε τελευταία από την οδηγία 91/542/ΕΟΚ (ΕΕ αριθ. L 295 της 25. 10. 1991, σ. 1).

(*) . . . μετά την ημερομηνία έκδοσης της οδηγίας.

ΠΑΡΑΡΤΗΜΑ

ΤΡΟΠΟΠΟΙΗΣΕΙΣ ΤΟΥ ΠΑΡΑΡΤΗΜΑΤΟΣ Ι ΤΗΣ ΟΔΗΓΙΑΣ 88/77/ΕΟΚ

1. Σημείο 6.2.1: στη δεύτερη γραμμή του πίνακα Β (1. 10. 1995), τελευταία στήλη («Μάζα σωματιδίων (PT) >NUM>g >DEN>kWh »), στον αριθμό «0,15» προστίθεται η ακόλουθη υποσημείωση (**):

«(**) μέχρι τις 30 Σεπτεμβρίου 1997, η τιμή που ισχύει για τις εκπομπές σωματιδίων των κινητήρων με όγκο διαδρομής του εμβόλου στον κύλινδρο κάτω των 0,7 dm³ και με ταχύτητα περιστροφής που αντιστοιχεί στην ονομαστική ισχύ άνω των 3 000 min-1, ορίζεται σε 0,25 >NUM>g >DEN>kWh .»

2. Το τμήμα 8 διαμορφώνεται ως εξής:

«8. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ

8.1. Πρέπει να ληφθούν μέτρα εξασφάλισης της συμμόρφωσης της παραγωγής σύμφωνα με τις διατάξεις του άρθρου 10 της οδηγίας 70/156/ΕΟΚ. Η συμμόρφωση της παραγωγής ελέγχεται με βάση την περιγραφή του πιστοποιητικού έγκρισης τύπου που ορίζεται στο παράρτημα VIII της παρούσας οδηγίας.

Αν οι αρμόδιες αρχές δεν μείνουν ικανοποιημένες από τη διαδικασία ελέγχου του κατασκευαστή, εφαρμόζονται τα σημεία 2.4.2 και 2.4.3 του παραρτήματος Χ της οδηγίας 70/156/ΕΟΚ.

8.1.1. Εφόσον πρόκειται να μετρηθούν οι εκπομπές ρύπων και η έγκριση τύπου του κινητήρα περιλαμβάνει μία ή περισσότερες επεκτάσεις, οι δοκιμές πραγματοποιούνται στον/στους κινητήρες που περιγράφονται στο φάκελο έγκρισης της σχετικής επέκτασης.

8.1.1.1. Συμμόρφωση του οχήματος στη δοκιμή εκπομπών ρύπων.

Αφού ο κινητήρας παρουσιαστεί στις αρμόδιες αρχές, ο κατασκευαστής δεν προβαίνει πλέον σε καμία ρύθμιση των επιλεγέντων κινητήρων.

8.1.1.1.1. Λαμβάνονται τυχαία τρεις κινητήρες από τη σειρά και υποβάλλονται στη δοκιμή που αναφέρεται στο σημείο 6.2. Οι οριακές τιμές δίδονται στο σημείο 6.2.1 του παρόντος παραρτήματος (*).

"(*): μέχρι τις 30 Σεπτεμβρίου 1998, η τιμή που ισχύει για τις εκπομπές αιωρουμένων των κινητήρων με όγκο διαδρομής του εμβόλου στον κύλινδρο κάτων των 0,7 dm³ και με ταχύτητα περιστροφής που αντιστοιχεί στην ονομαστική ισχύ άνω των 3 000 min-1 ορίζεται σε 0,25 >NUM>g >DEN>kWh ."

8.1.1.1.2. Οι δοκιμές πραγματοποιούνται σύμφωνα με το προσάρτημα Ι του παρόντος παραρτήματος. Εφόσον οι αρχές μείνουν ικανοποιημένες από την τυπική απόκλιση της παραγωγής που δίδεται από τον κατασκευαστή, σύμφωνα με το παράρτημα Χ της οδηγίας 70/156/ΕΟΚ η οποία ισχύει για τα οχήματα με κινητήρα και τα ρυμουλκούμενά τους.

Οι δοκιμές πραγματοποιούνται σύμφωνα με το προσάρτημα 2 του παρόντος παραρτήματος, εφόσον οι αρμόδιες αρχές δεν μείνουν ικανοποιημένες από την τυπική απόκλιση της παραγωγής που δίδει ο κατασκευαστής σύμφωνα με το παράρτημα Χ της οδηγίας 70/156/ΕΟΚ η οποία εφαρμόζεται στα οχήματα με κινητήρα και τα ρυμουλκούμενά τους.

Κατ' αίτηση του κατασκευαστή, η δοκιμή μπορεί να πραγματοποιηθεί σύμφωνα με το προσάρτημα 3 του παρόντος παραρτήματος.

8.1.1.1.3. Η συμμόρφωση ή μη συμμόρφωση της παραγωγής μιας σειράς κρίνεται βάσει δοκιμής των κινητήρων με δειγματοληψία, εφόσον ληφθεί απόφαση επιτυχίας για όλους τους ρύπους ή απόφαση αστοχίας για ένα ρύπο, σύμφωνα με τα κριτήρια δοκιμής που ισχύουν στο αντίστοιχο προσάρτημα.

Όταν ληφθεί απόφαση επιτυχίας για ένα ρύπο, η απόφαση αυτή δεν μεταβάλλεται από καμία πρόσθετη δοκιμή που πραγματοποιείται για να ληφθεί απόφαση σχετικά με άλλους ρύπους.

Εάν δεν ληφθεί απόφαση επιτυχίας για όλους τους ρύπους και εάν δεν ληφθεί απόφαση αστοχίας για ένα ρύπο, η δοκιμή πραγματοποιείται σε άλλον κινητήρα (βλ. σχήμα Ι.7).

Οιαδήποτε στιγμή, ο κατασκευαστής μπορεί να αποφασίσει τον τερματισμό της δοκιμής εφόσον δεν έχει ληφθεί απόφαση. Καταχωρείται τότε ότι υπήρξε απόφαση αστοχίας.

Σχήμα Ι.7

>ΑΝΑΦΟΡΑ ΣΕ ΓΡΑΦΗΚΟ>

8.1.1.2. Οι δοκιμές πραγματοποιούνται σε καινούργιους κινητήρες.

8.1.1.2.1. Ωστόσο, κατ' αίτηση του κατασκευαστή, οι δοκιμές μπορούν να πραγματοποιούνται σε κινητήρες οι οποίοι έχουν υποστεί "στρώσιμο" επί 100 ώρες κατ' ανώτατο όριο.

Στην περίπτωση αυτή, η διαδικασία λειτουργίας διεκπεραιώνεται από τον κατασκευαστή, ο οποίος αναλαμβάνει την υποχρέωση να μην προβεί σε ρυθμίσεις των κινητήρων αυτών.

8.1.1.2.2. Όταν ο κατασκευαστής ζητεί να λειτουργήσει ο κινητήρας επί Χ ≤ 100 ώρες για «στρώσιμο» πριν από τη μέτρηση, αυτό μπορεί να γίνεται:

- είτε σε όλους τους κινητήρες που είναι υπό δοκιμή,

- είτε στον πρώτο υπό δοκιμή κινητήρα, με προσδιορισμό ενός συντελεστή εξέλιξης ως εξής:

- οι εκπομπές ρύπων μετρώνται στην ώρα μηδέν και στην ώρα "Χ" στον πρώτο υπό δοκιμή κινητήρα,

- ο συντελεστής εξέλιξης των εκπομπών μεταξύ ώρας μηδέν και "Χ" υπολογίζεται για κάθε ρύπο ως το κλάσμα:

>NUM>Εκπομπές σε ώρα "x"

>DEN>Εκπομπές σε ώρα μηδέν

Ο συντελεστής μπορεί να είναι μικρότερος του 1.

- Οι επόμενοι υπό δοκιμή κινητήρες δεν υποβάλλονται σε "στρώσιμο" πολλαπλασιάζονται όμως οι "εκπομπές σε ώρα μηδέν" επί το συντελεστή εξέλιξης.

Στην περίπτωση αυτή, οι τιμές που λαμβάνονται είναι:

- οι τιμές στην ώρα "Χ" για τον πρώτο κινητήρα,

- οι τιμές στην ώρα μηδέν πολλαπλασιασμένες επί το συντελεστή εξέλιξης για τους υπόλοιπους κινητήρες.

8.1.1.2.3. Όλες οι δοκιμές μπορούν να διεξαχθούν με καύσιμα του εμπορίου. Ωστόσο, εφόσον το ζητήσει ο κατασκευαστής, μπορούν να χρησιμοποιηθούν τα καύσιμα αναφοράς που περιγράφονται στο παράρτημα IV».

3. Προστίθενται τα εξής προσαρτήματα:

«Προσάρτημα 1

1. Το παρόν προσάρτημα περιγράφει τη διαδικασία που πρέπει να ακολουθείται για να ελεγχθεί η συμμόρφωση των απαιτήσεων παραγωγής για τη δοκιμή εκπομπών ρύπων όταν η τυπική απόκλιση της παραγωγής είναι ικανοποιητική.

2. Με ελάχιστο μέγεθος δείγματος 3, η διαδικασία δειγματοληψίας καθορίζεται έτσι ώστε η πιθανότητα μιας παρτίδας να περάσει τη δοκιμή με 30 % ποσοστό ελαττωματικών κινητήρων είναι 0,90 (κίνδυνος παραγωγού: 10 %), ενώ η πιθανότητα μιας παρτίδας να γίνει δεκτή με ποσοστό ελαττωματικών κινητήρων 65 % είναι 0,10 (κίνδυνος καταναλωτή: 10 %).

3. Για καθένα από τους ρύπους που δίδονται στο σημείο 6.2.1 του παραρτήματος Ι, ακολουθείται η εξής διαδικασία (βλ. σχήμα Ι.7).

Έστω:

L = Ο φυσικός λογάριθμος της οριακής τιμής για το ρύπο,

Χi = Ο φυσικός λογάριθμος της τιμής που μετρείται για τον i-οστό κινητήρα του δείγματος,

s = εκτίμηση της τυπικής απόκλισης της παραγωγής (αφού ληφθεί ο φυσικός λογάριθμος των μετρήσεων),

n = το μέγεθος του δείγματος.

4. Για κάθε δείγμα, το άθροισμα των ανηγμένων αποκλίσεων από το όριο υπολογίζεται με τον εξής τύπο:

1 s Σ n i = 1 (L - xi)

5. Τότε:

- εάν το στατιστικό μέγεθος δοκιμής είναι μεγαλύτερο από το όριο επιτυχίας που δίδεται στον πίνακα Ι.1.5, για το συγκεκριμένο μέγεθος δείγματος, λαμβάνεται απόφαση επιτυχίας για τον υπόψη ρύπο,

- εάν το στατιστικό μέγεθος δοκιμής είναι μικρότερο από το όριο αστοχίας που δίδεται στον πίνακα Ι.1.5 για το συγκεκριμένο μέγεθος δείγματος, λαμβάνεται απόφαση αστοχίας για τον υπόψη ρύπο,

- στις λοιπές περιπτώσεις, δοκιμάζεται και άλλος ένας κινητήρας σύμφωνα με το τμήμα 8.1.1.1 του παραρτήματος Ι και η διαδικασία υπολογισμού εφαρμόζεται στο δείγμα αυξημένο κατά μία μονάδα.

>ΘΕΣΗ ΠΗΝΑΚΑ>

Προσάρτημα 2

1. Το παρόν προσάρτημα περιγράφει τη διαδικασία που ακολουθείται για να επαληθευθεί η συμμόρφωση των απαιτήσεων παραγωγής για τη δοκιμή τύπου Ι όταν τα αποδεικτικά στοιχεία του κατασκευαστή σχετικά με την τυπική απόκλιση παραγωγής είναι είτε μη ικανοποιητικά είτε δεν είναι διαθέσιμα.

2. Με ελάχιστο μέγεθος δείγματος 3, η διαδικασία δειγματοληψίας καθορίζεται έτσι ώστε η πιθανότητα μιας παρτίδας να περάσει επιτυχώς τη δοκιμή με 30 % της παραγωγής ελαττωματική είναι 0,90 (κίνδυνος παραγωγού: 10 %), ενώ η πιθανότητα μιας παρτίδας να γίνει δεκτή με 65 % της παραγωγής ελαττωματική είναι 0,10 (κίνδυνος καταναλωτή: 10 %).

3. Οι μετρήσεις των ρύπων που δίδονται στο σημείο 6.2.1 του παραρτήματος Ι θεωρούνται ότι έχουν κανονική λογαριθμική κατανομή και πρέπει κατ' αρχήν να μετατραπούν αντικαθιστάμενες από τους φυσικούς λογαρίθμους τους. Τα σύμβολα m0 και m παριστούν το αντίστοιχο ελάχιστο και μέγιστο μέγεθος δείγματος (m0 = 3 και m = 32), και το n παριστά το εκάστοτε μέγεθος δείγματος.

4. Εάν οι φυσικοί λογάριθμοι των μετρήσεων στη σειρά είναι x1, x2, . . ., xj και L είναι ο φυσικός λογάριθμος της οριακής τιμής για τον ρύπο, τότε ορίζεται:

dj = xj - L

και

d n = >NUM>1 >DEN>n Σ n j = 1 dj

Vn² = >NUM>1 >DEN>n Σ n j = 1 (dj - d n)²

5. Στον πίνακα Ι.2.5 παρατίθενται οι τιμές του ορίου επιτυχίας (An) και αστοχίας (Bn) για κάθε μέγεθος δείγματος. Το στατιστικό μέγεθος της δοκιμής είναι ο λόγος >NUM>d n >DEN>Vn και πρέπει να χρησιμοποιείται για να προσδιορίζεται κατά πόσο η σειρά έχει περάσει ή αποτύχει στη δοκιμή ως εξής:

Για m0 ≤ n < m:

- η σειρά επιτυγχάνει εφόσον >NUM>d n >DEN>Vn ≤ An

- η σειρά αποτυγχάνει εφόσον >NUM>d n >DEN>Vn ≥ Bn

- πραγματοποιείται άλλη μέτρηση εφόσον An < >NUM>d n >DEN>Vn < Bn

6. Παρατηρήσεις

Οι κάτωθι αναδρομικοί μαθηματικοί τύποι είναι χρήσιμοι για τον υπολογισμό των διαδοχικών τιμών του στατιστικού μεγέθους της δοκιμής:

d n = (1 - >NUM>1 >DEN>n ) d n - 1 + >NUM>1 >DEN>n dn

Vn² = (1 - >NUM>1 >DEN>n ) V²n - 1 + >NUM>(d n - dn)² >DEN>n -1

(n = 2, 3, . . .; d n = d1; V1 = 0)

>ΘΕΣΗ ΠΗΝΑΚΑ>

Προσάρτημα 3

1. Το παρόν προσάρτημα περιγράφει τη διαδικασία που πρέπει να ακολουθείται για να ελέγχεται η συμμόρφωση των απαιτήσεων παραγωγής για τη δοκιμή εκπομπών ρύπων όταν το ζητεί ο κατασκευαστής.

2. Με ελάχιστο μέγεθος δείγματος 3, η διαδικασία δειγματοληψίας καθορίζεται έτσι ώστε η πιθανότητα μιας παρτίδας να περάσει τη δοκιμή με 30 % ελαττωματικό ποσοστό είναι 0,90 (κίνδυνος παραγωγού: 10 %), ενώ η πιθανότητα μιας παρτίδας να γίνει δεκτή με ελαττωματικό ποσοστό 65 % είναι 0,10 (κίνδυνος καταναλωτή: 10 %).

3. Για καθένα από τους ρύπους που δίδονται στο σημείο 6.2.1 του παραρτήματος Ι, ακολουθείται η εξής διαδικασία (βλ. εικόνα 1.7).

Έστω

L = η καθορισμένη οριακή τιμή για το συγκεκριμένο ρύπο,

xi = η τιμή που μετρείται για τον i-οστό κινητήρα του δείγματος,

n = το μέγεθος του δείγματος.

4. Για κάθε δείγμα υπολογίζεται το στατιστικό μέγεθος της δοκιμής που αντιπροσωπεύει τον αριθμό των μη σύμφωνων κινητήρων, εκείνων δηλαδή για τους οποίους xi > L.

5. Ακολούθως:

- εάν το στατιστικό μέγεθος της δοκιμής είναι μικρότερο ή ίσο προς το όριο επιτυχίας που δίδεται στον πίνακα Ι.3.5 για το συγκεκριμένο μέγεθος δείγματος, λαμβάνεται απόφαση επιτυχίας για τον υπόψη ρύπο,

- εάν το στατιστικό μέγεθος δοκιμής είναι μεγαλύτερο ή ίσο προς το όριο αστοχίας που δίδεται στον πίνακα Ι.3.5 για το συγκεκριμένο μέγεθος δείγματος, λαμβάνεται απόφαση αστοχίας για τον υπόψη ρύπο,

- στις λοιπές περιπτώσεις, δοκιμάζεται και άλλος ένας κινητήρας σύμφωνα με το σημείο 8.1.1.1 του παραρτήματος Ι, και η διαδικασία υπολογισμού εφαρμόζεται στο δείγμα αυξημένο κατά μια μονάδα.

Οι τιμές επιτυχίας και αστοχίας του πίνακα Ι.3.5 έχουν υπολογιστεί βάσει του διεθνούς προτύπου ISO 8422/1991.

>ΘΕΣΗ ΠΗΝΑΚΑ>

»

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

I ΕΙΣΑΓΩΓΗ

1. Στις 19 Δεκεμβρίου 1994, η Επιτροπή υπέβαλε πρόταση βάσει του άρθρου 100 A της συνθήκης EK για την τροποποίηση της οδηγίας 88/77/EOK για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά της εκπομπής αερίων και σωματιδιακών ρύπων από τους κινητήρες ντίζελ τους προοριζόμενους να τοποθετηθούν σε οχήματα.

2. Το Ευρωπαϊκό Κοινοβούλιο γνωμοδότησε στις 20 Σεπτεμβρίου 1995 προτείνοντας τρεις τροπολογίες στην πρόταση της Επιτροπής. Μετά από τη γνώμη αυτή, στις 5 Οκτωβρίου 1995, η Επιτροπή υπέβαλε τροποποιημένη πρόταση, περιλαμβάνοντας τις τροπολογίες του Κοινοβουλίου.

3. Η Οικονομική και Κοινωνική Επιτροπή γνωμοδότησε στις 27 Απριλίου 1995.

4. Στις 7 Νοεμβρίου 1995, το Συμβούλιο καθόρισε κοινή θέση ως προς την πρόταση της Επιτροπής σύμφωνα με το άρθρο 189 B της συνθήκης.

II. ΣΤΟΧΟΣ

5. Στόχος της πρότασης είναι, αφενός, να χορηγηθεί στους μικρής ισχύος κινητήρες ντίζελ που προορίζονται να εξοπλίσουν επαγγελματικά οχήματα παρέκκλιση από την οριακή τιμή, η οποία ισχύει από την 1η Οκτωβρίου 1995 όπως ορίζεται στην οδηγία 91/542/EOK και, αφετέρου, να καθιερωθεί μια νέα στατιστική μέθοδος για να ελέγχεται κατά πόσον συμμορφώνεται η παραγωγή.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

6. Το Συμβούλιο επέφερε κυρίως τρία είδη τροπολογιών στην πρόταση της Επιτροπής:

Κατά πρώτον, όσον αφορά τις οριακές τιμές, το Συμβούλιο καθόρισε μια θέση που συνδυάζει τα κυριότερα στοιχεία της αρχικής πρότασης της Επιτροπής και τη γνώμη του Κοινοβουλίου. Όντως το Συμβούλιο δέχθηκε:

- το ενδιάμεσο όριο 0,25 >NUM>g >DEN>kWh που πρότεινε αρχικά η Επιτροπή,

- τη μείωση της περιόδου, κατά την οποία θα εφαρμοσθεί η παρέκκλιση κατά δύο έτη, όπως ζήτησε το Κοινοβούλιο.

Το Συμβούλιο έκρινε ότι, καίτοι τα εξοπλισμένα με κινητήρα μικρής ισχύος οχήματα δεν μπορούν επί του παρόντος να τηρήσουν το όριο του 0,15 >NUM>g >DEN>kWh που προβλέπεται στην οδηγία 91/542/EOK, η σημερινή τεχνολογία επιτρέπει ωστόσο να τηρήσουν ένα όριο αυστηρότερο εκείνου που ισχύει έως τις 30 Σεπτεμβρίου 1995 (0,61 g/kwh για τους νέους τύπους κινητήρων που αναφέρονται στην πρόταση οδηγίας) και θεώρησε σημαντικό στο επίπεδο της βελτίωσης του περιβάλλοντος να ακολουθηθεί η πρόταση της Επιτροπής, δηλαδή να εισαχθεί τιμή 0,25 >NUM>g >DEN>kWh .

Εντούτοις, για να δοθεί ένα μήνυμα στη βιομηχανία, το Συμβούλιο ακολούθησε το Κοινοβούλιο μειώνοντας την περίοδο εφαρμογής της παρέκκλισης κατά δύο έτη. Συνεπώς, από την 1η Οκτωβρίου 1997 οι νέοι τύποι κινητήρων θα πρέπει να τηρούν το όριο του 0,15 >NUM>g >DEN>kWh που ορίζεται στην οδηγία 91/542/EOK.

Για λόγους συνοχής και νομικής παρουσίασης, το Συμβούλιο μετέθεσε το σημείο 2 του παραρτήματος όπως προτείνει η Επιτροπή (το σημείο 8.3.1.1 δεν περιλαμβάνεται πλέον στο τμήμα 8 σχετικά με τη συμμόρφωση της παραγωγής) και το προσέθεσε ως υποσημείωση σε σχέση με το σημείο 8.1.1.1.1.

Κατά δεύτερον, και ως συνέπεια των προηγουμένων, το Συμβούλιο διέγραψε τις διατάξεις περί φορολογικών κινήτρων (9η και 10η αιτιολογική σκέψη και άρθρο 2), κρίνοντας ότι θα ήταν πρακτικά άνευ αποτελέσματος, δεδομένου ότι η περίοδος εφαρμογής τους θα ήταν σύντομη.

Κατά τρίτον, το Συμβούλιο επέφερε διορθώσεις στους πίνακες που αφορούν τον έλεγχο της συμμόρφωσης της παραγωγής (παράρτημα I, προσάρτημα 1, πίνακας I.1.5 και προσάρτημα 2, πίνακας I.2.5).